મેનકાએ તેમ પણ કહ્યું કે બિહારમાં જે પ્રકારે નીલગાયોને મારવામાં આવી રહી છે તેનાં માટે પર્યાવરણ મંત્રી અને રાજ્યનાં મુખ્યમંત્રી નીતીશ કુમાર જવાબદાર છે. તેમણે કહ્યું કે બિહારમાં નીતીશ કુમારે જે કાંઇ પણ કર્યું છે તે ખુબ જ શરમજનક છે. બીજી તરફ કેન્દ્રીય પર્યાવરણ મંત્રી પ્રકાશ જાવડેકરે મેનકા ગાંધીનાં નિવેદન બાદ પ્રતિક્રિયા ટાળી હતી. તેમણે કહ્યું કે કોણે શું કહ્યું તે અંગે હું કોઇ પ્રતિક્રિયા નથી આપવા માંગતો, પરંતુ કાયદાની રીતે જો ખેડૂતોનાં પાકને વધારે નુકસાન થાય તો રાજ્ય સરકાર જે પણ પ્રસ્તાવ મોકલે છે અમે તેને સામાન્ય રીતે મંજુર કરતા હોઇએ છીએ.